tomron87/hebrew-wikipedia-sentences-corpus huggingface dataset:
אזור צפון מפרץ סואץ מקו רוחב 29:35 צפון ועד קו 29:52 צפון נקבע כאזור לסיורי כלי השיט של יחידה 838. ובאזור זה נדרשה היחידה לקיים:
הפגנת נוכחות - ביצוע סיורים של 2–3 ספינות ביום ובלילה מראס-סודר ועד האי גרין.
מניעת חדירות מודיעין או הברחות ואכן נתפסו מדי פעם סירות שהגיעו מהחוף המצרי ובהן סוכני מודיעין מצרים.
סיוע תובלה וסיור לשייטת 13, חטיבת הצנחנים ויחידה 707, בביצוע פעולות וסיורים בחוף המצרי.
חיפוש גופות טייסים שמטוסיהם הופלו לים באש מצרית
מעצר ספינות החוצות את קו האמצע במפרץ סואץ או גירושן.
תצפיות במוצבים לאורך תעלת סואץ.
הפיקוד על התצפיתנים במוצבים לאורך תעלת סואץ הועבר מבסיס חיפה ליחידה 838. מאוחר יותר צומצם רק למוצב המזח.
אבטחת המכליות העובדות בצפון מפרץ סואץ.
הקושי העיקרי בביצוע המשימות היה מצב הים עם רוח צפונית שלטת שהרימה גלים גבוהים והקשתה על השיט בכלי השיט הקטנים.האיום העיקרי בצפון המפרץ היוו תותחי החוף 130 מ"מ מכווני מכ"ם שהציבו המצרים בראס מחג'רה ונקודות אחרות בחוף המפרץ.
האיום הימי המצרי בגזרת הפעולה היוו זוג ספינות משמר דה קסטרו, זוג טרפדות P-183 וזוג טרפדות מסדרת קומסומולץ (K-123), שהיו ערוכות בנמל עדביה וסואץ.
וכן זוג ספינות ברטרם (מנועי בנזין) שהיו חמושות גם ברקטות.
כלי השיט ששירתו את הבסיס בתחילה היו ה'צרעות'.
שלש סירות קטנות ומהירות תוצרת ברטרם ארצות הברית.
הנעה: 2 מנועים 220 כ"ס כ"א, חימוש: מקלע 0.5 בראונינג על חצובה מאחור ושני מקלעי מאג בשני צדי המבנה, צוות הפעלה: 4 לוחמים בפיקוד סמל ומפקד הזוג היה קצין ים בוגר חובלים.
התוכנית הייתה להקים בסיס מסודר ומגודר ובו כל השירותים הדרושים ליחידה צבאית.
למפקדה ולשיכון אנשי היחידה נבחרו מספר בניינים בשכונת הווילות שנבנתה לעובדי חברת הנפט האיטלקית בראס-סודר.
מספר חודשים שכן הבסיס במספר וילות: ללא שירותים ומקלחות, ללא גדר סביב הבסיס.
מאחר שלא היו מים מתוקים אלא רק , פעם בשבוע הייתה מגיעה משאית מים ומספקת מים ליחידה.
הרחיצה האישית נעשתה במי הים ושטיפה אחרונה במים מתוקים מתחת לעוקב.
לאחר כ־3 חודשים בתנאי שדה, הושלמה בניית הבסיס במקומו החדש, שכלל: מטבח, חדר אוכל, מקלחות, שירותים ותאורה, תחנת מכ"ם חדשה, ו.
סביב לבסיס הוצבו עמודי תאורה וגדר היקפית.
מצינורות שנמצאו במקום רותך צינור שהוליך את מי הגפרית ממעיין הגייזר שנמצא מזרחית למבנים ומים אלה שימשו לרחצה.
עבודה זאת בוצעה על ידי צוות הבסיס לפי תכנון המפקד הראשון אמנון בן ציון.
מוצב הפיקוד מוקם באחת הווילות הנטושות ונעשה ה, שכלל צג מכ"ם שולחן סימון מטרות, אמצעי קשר והמזגן היחידי בבסיס.
ה איפשר שליטה טובה בכוחות ששייטו בצפון מפרץ סואץ.
בחוף ראס סודר היה מזח קטן שלא היה מוגן מסערות.
בחודשים הראשונים היו הצרעות קשורות למצופים ואנשי צוות היו שוהים עליהן בתורנות 24 שעות.
במספנת חיל הים נבנה מתקן מיוחד מעין עריסת שער על גלגלים.
ובעזרת מערכת גלגלות וכבלים היה המתקן מגולגל לים הצרעה נכנסת לעריסה ונקשרת.
ראש משאית להובלת טנקים היה מושך את מתקן השער ובו הסירה אל מחוץ למים.
הבסיס צויד ב-2 ראשי גורר והוצב בו נהג עבורם.
החל מחודש אוגוסט 1970 גרירת הספינות לחוף התבצעה על ידי נגמ"ש אמפיבי למחצה, מדגם M-113 שכונה בצה"ל בשם "זלדה" או "ברדלס".
הנגמ"ש הושאל לפי הצורך מסוללת טילי ההוק MIM-23 Hawk שהייתה מוצבת בסמוך.
מיגון הצרעות - כאשר החלה "מלחמת ההתשה" היה צורך להכין מחפורות על מנת להגן על הצרעות כשהן בחוף.
אך כל הכלים היו מגויסים לבניית המעוזים בקו התעלה.
לפתע הופיעה משאית ועליה מחפרון והנהג שהיה גם המפעיל, שוכנע להוריד את המחפרון בבסיס.
לנהג היה אישור עבודה באבו רודס ותוך חודש ימים ביצע עבודות עפר רבות למיגון הבסיס, מחפורות לסירות ליד המזח ובתוך הבסיס ועוד.
פינוי הצרעות - סיירת הצרעות המשיכה בשירות קרבי עד סוף אפריל 1973 שאז פונתה והפעילות הימית נעשתה על ידי ספינות דבור שלא התבססו בראס סודר.
סיירת השריון - בראס סודר מוקמו כוחות מפלוגת סיירת של חטיבות השריון 401 או 14 שתפקידם היה "לפתוח" כל בוקר את צירי התנועה מראס סודר דרומה וצפונה.
לאחר שהוברר כי המצרים יורים על הצרעות שלח שלמה להט מחלקת טנקים בת 3 טנקי מגח להגנת הבסיס.
כמו כן סיפק לצרעות מכשירי קשר חדישים.
סוללת טילי "הוק" - חיל האוויר הציב סוללת MIM-23 הוק ליד הבסיס שתפקידה היה להגן על האזור בפני תקיפת מטוסים מצרים.
יחידת בקרה אווירית - כמו כן הוצבה ליד הבסיס יחידת בקרה אווירית ניידת.
יחידת האזנה קרבית של חיל המודיעין - חיל המודיעין הציב בבסיס, באחת הווילות יחידה לניהול האזנה קרבית.
השתתפות במבצעים - עם תחילת מלחמת ההתשה הפך הבסיס למרכז הפעילות של שייטת 13 ויחידה 707. עיירת הנפט המצרית ובעיקר הקולנוע הפכו לבסיס קבוע של שייטת 13, אשר לוחמיה היו מלווים במערך לוגיסטי גדול שכלל: חזירים, סירות גומי וצוותי אחזקה ומטבח.
חדר ה של היחידה היה הופך שממנו הרמטכ"ל, מפקד חיל הים ומפקד השייטת ניהלו את המבצע.
פלגת הצרעות שותפה בביצועים לפי הצורך ע"י: סיורי הכנה ומודיעין לפני המבצעים, גרירת סירות גומי וחזירים לקרבת היעד.
הובלת קצין תצפית קדמי ורופא לקרבת היעד, פינוי פצועים, הובלת צוותי יחידה 707 לבדיקת חופים.
הצרעות, בפיקוד רס"ן אמנון בן ציון, ביצעו סיור מקדים בחופי עדביה והעבירו דיווח: שביעד לא נמצא מכ"ם אלא רק זרקור גדול.
בתאריך 21 ביוני 1969, נערכה פשיטה של שייטת 13, בפיקוד שאול זיו, שעברה בהצלחה והזרקור פוצץ.
במסגרת ההכנות לפשיטה נשלחה פלגת הצרעות בפיקוד אמנון בן ציון ב-25 ביוני 1969 לערוך סיור מסביב לאי גרין.
אחת המטלות הייתה להגדיר ולמדוד את הזרם במקום.
בצד המזרחי נמצא זרם דרומי, בצד המערבי אותר זרם צפוני.
על הצרעות נפתחה אש מתותח 130 מ"מ המצרים מכוון מכ"ם מהסוללה בעתקה.
הצרעות שסיימו למעשה את משימתן נסוגו מהשטח במהירות תוך שינויי קורס רבים עד שיצאו מטווח התותח ללא פגע.
הממצאים על הזרמים השונים והמידע שאין על האי מכ"ם, הועברו למפקד שייטת 13 ולראש ענף המודיעין הימי, אך לא הגיעו למפקד הפושטים דב בר.
בעת המבצע כוח של שתי צרעות בפיקוד רס"ן אמנון בן ציון יצא לכיוון האי גרין כדי לסייע בגרירת סירות גומי שיפגעו ולשמש בסיס לקצין תצפית קדמי של סוללת התותחים שהוצבה בסיני.
בצרעת הפיקוד צורף גם אל"ם אפרים חירם.
עם תחילת הקרב התקרבו הצרעות לאי גרין.
כאשר החלה הפגזה מצרית על האי נענו באש מתותחי כוחותינו, כאשר אפרים חירם פועל בנוהל קצין חי"ר מטווח.
נקלט דיווח שסירת גומי נפגעה והלוחמים שוחים במים.
הצרעות יצאו על מנת לחלצם אך לפניהם הגיע מסוק החילוץ ובחירוף נפש הצליח לשלות את הלוחמים מהים.
עמי אילון הפצוע יחד עם הרופא הועלו לצרעות שנעו לראס-סודר תוך גרירת סירות הגומי.
לקראת מבצע רביב הוטלה על שייטת 13 משימה: להטביע את שתי הטרפדות דגם P-183 העוגנות בדרך קבע בעתקה.
התוכנית' כללה שני חזירים ועליהם 4 לוחמים צוללים בכל כלי, יגררו על ידי 2 צרעות מראס סודר לקרבת מעגן הטרפדות.
שם הצרעות חוזרות לראס סודר והחזירים ממשיכים בכוחות עצמם.
חודרים למעגן הצוללים מדביקים את המוקשים.
חוזרים לחזירים שנעים בשיט עצמאי לראס סודר.
בליל 5 בספטמבר 1969 יצאו שתי צרעות, בפיקוד רס"ן אמנון בן ציון, לכיוון עתקה כשהן גוררות כל אחת חזיר.
אך לפני ניתוק החזירים התקבלה הוראה לחזור מאחר שהטרפדות המצריות עזבו את המעגן.
בליל 7 בספטמבר 1969 יצא שוב הכח לכיוון עתקה.
הטרפדות המצריות היו במקומם בנמל.
החזירים התנתקו מהצרעות שחזרו לראס סודר.
המשימה בוצעה בהצלחה אך בדרך חזרה התפוצץ מוקש עלוקה בתוך אחד החזירים ו-3 לוחמים , ו נהרגו.
הלוחם אריה יצחק שנפצע, שחה ושמר על גופות שלושת חבריו לידו, עד שפונו מהים במסוק.
מבצע רביב היה פשיטה משוריינת לאורך כביש החוף המצרי במפרץ סואץ.
כלל הובלת כח שריון מורכב מטנקי שלל שיועמסו בראס סודר בשלש נחתות 36 מטר.
הנחתת הכח בחוף המצרי של מפרץ סואץ, ואיסופו בנחתות בחוף דרומי יותר.
על יחידה 707 בפיקוד סא"ל שאול סלע הוטל לבצע בדיקות חופים בצד המצרי כדי להכיר את חופי הנחיתה והפינוי.
מבצעי בדיקות החופים כונו "מבצעי בלש".
התוכנית הייתה לגרירת סירות גומי על ידי הצרעות לחציית המפרץ.
סירות הגומי יתקדמו לקרבת החוף ולוחמים ירדו בשחיה אל החוף יבצעו את הבדיקה.
בסיור הראשון לא ניתן היה לבצע מדידת עומקים נכונה עקב הגלים החזקים.
בדרך חזרה התקלקלו מכשירי המכ"ם של שתי הצרעות.
מפקד הצרעות רס"ן אמנון בן ציון, הצליח להגיע חזרה כשפנסי הטנקים מסמנים לו את מעגן ראס סודר.
למחרת לאחר תיקון המכמ"ם יצא הכוח שוב למפרץ והפעם בוצעה המדידה בהצלחה והניבה נתונים טובים לנחיתה.
לקראת מבצע הנחיתה, ביימו שלוש הצרעות תנועות על הנתיב המתוכנן לנחתות מדי לילה עד שמפעילי המכ"ם המצרים התרגלו לכך.
ב-8 בספטמבר 1969 יצאו שלוש הנחתות עמוסות בטנקים מראס סודר כאשר הצרעות צמודות לדופן הנחתות וגוררות את סירות הגומי של יחידה 707 כך שבמכ"ם המצרי הופיעו רק 3 מטרות.
תמונה דומה למה שנתקבלה אצלם בימים הקודמים ולא החרידה את שלוות המצרים.
כך הצליחו הנחתות להתקרב לחוף המצרי בהפתעה גמורה.
מבצע גנבת המכ"ם המצרי נעשה על ידי כח צנחנים מובל במסוקים ב-25 בדצמבר 1969 .
תפקיד הצרעות, בפיקוד אמנון בן ציון, הסתכם בהמתנה בנקודה במרכז מפרץ סואץ בכוננות הנצלה במקרה של תקלה באחד המסוקים.
המבצע עבר ללא תקלות וקרון המכ"ם הגיע לצד הישראלי מבלי להירטב.
ב-5 במאי 1973 יצא סגן צבי שחק באור יום ממעגן ראס סודר עם שתי צרעות והרחיק את ספינת המשמר 'דה קסטרו' באש מבלי להיפגע.
ב-13 באוגוסט 1973 הייתה שוב חדירה של ספינת המשמר המצרית מדגם 'דה-קסטרו' באור יום.
שחק ערך את הכוח ונכנס לקרב.
הספינה המצרית פתחה ראשונה באש.
שחק התקרב לטווח היעיל של תותחי אורליקון ובטווח של 600 מטר נתן פקודת אש בו זמנית משני הדבורים.
ספינת המשמר המצרית ספגה פגיעות רבות והחלה להסתובב במעגלים.
לכוח הישראלי היו שני פצועים קל.
הצוות המצרי ספג אבדות ה'דה קסטרו' שניזוקה קשה הצליחה לדדות חזרה לנמל עדביה.
הועלתה שם למבדוק אך לא הוחזרה לכשירות.
התקופה של לפני מלחמת יום הכיפורים הגזרה הייתה שקטה יחסית.
בדיעבד היה זה שקט מדומה שחיפה על הכנות המצרים למלחמה.
בסוף חודש ספטמבר הוחלף פיקוד היחידה מזאב גולדצקי ליואל פלג.
במוצב המזח הוחלפו התצפיתנים שהיו באחריות הבסיס.
התרעה על פריצת המלחמה – מפקד היחידה החדש יואל פלג נשאר לסוף השבוע הראשון ביחידה.
מרבית הסגל הקבוע נמצא בחופשה לקראת יום כיפור.
ביום ששי 5/10 בערב התקבל מברק מפיקוד דרום ברפידים
בשבת 6 באוקטובר בצהריים נראו בצג המכ"ם מטרות רבות עולות מעדביה עוברות מזרחה וחוזרות.
מסתבר שהיו אלה מסוקים שחלקם הופלו בידי יחידת טילי הנ"מ ומטוסי חיל האוויר.
במלחמת יום הכיפורים הונחתו מהאוויר באזור ראס סודר יחידות קומנדו מצריות.
בשעה 1400 הופעלה בבסיס אזעקה נגד מטוסים.
בפתיחת המלחמה נמצאו במעגן ליד התרשיש שני דבורים בפיקוד צבי שחק.
בהוראת ראש מחלקת הים ממוצב הפיקוד הימי נשלחו לשוטט במפרץ.
הדבורים הונחו להיות קרובים לחוף סיני.
הדבורים הבהילו את כוחות החטיבה מהחוף שהזעיקו סיוע מטוסי תקיפה בטענה שנחתות מתקרבות.
חיל האוויר בדק עם מפקדת חיל הים ומטוסים לא הוזנקו.
הדבורים נשלחו לסיור למרכז מפרץ סואץ ובסיס ראס סודר נשאר חשוף לתקיפה מהים.
בשעה 23:00 הגיעה הודעה ממפקדת חיל הים שהועברה בקוד לדבורים לרדת לזעפרנה ולהטביע סירות דיג במקום.
חדר המי"ק בראס סודר שימש כממסר והעביר את ההודעה לדבורים וכך החל קרב מרסא תלמאת.
בהמשך הקרבות הוכפפה ראס סודר למרחב שלמה שעבר לפיקודו של ישעיהו גביש והתקיימו באזור קרבות בין כוחות מצריים שניסו לנוע מכיוון עיון מוסה ובין כוחות ישראלים.
הארמייה השלישית המצרית התקדמה בסיני ונעצרה 10 ק"מ מצפון לבסיס.
בגזרה לא היה כח ישראלי שימנע ממנה להתקדם ולשטוף את המוצב.
מפקד הבסיס קיבל הודעה שהחי"ר והמודיעין עוזבים.
המוכמות פונו לאבו רודס ואחר כך לשארם.
פלג נשאר בהרכב מצומצם עם צוות ה.
ביום שני קיבלו הודעה שכח צה"לי הכולל תשעה טנקי טירן, יוצא משארם א-שייח' להגנת מחנה הבסיס.
רק שני טנקים הגיעו לראס סודר השאר נתקעו בדרך מסיבות טכניות.
ב-9 באוקטובר 19:15 הגיעה הודעה מרפידים להתפנות מהבסיס, כיוון שהיה מידע שהמצרים מתכננים פשיטת קומנדו על הבסיס.
פלג דיווח על כך למפקדת חיל הים.
אג"ם מבצעים של צה"ל לא ידע על ההוראה לפנות את ראס סודר.
בשעה 22:00 יצאו בשיירה שכללה: אוטובוס, משאית וג'יפ, תוך שהם משאירים חלק גדול מהציוד בבסיס.
השיירה נעה בלילה בלי אורות עם נשק מוכן לירי.
הגיעו לפנות בוקר לאבו רודס.
במשך היום ה־10/10 הפציץ מטוס טופולב מצרי את המחנה וגרם לנפגעים בין הצנחנים.
פלג קיבל הוראה להמשיך לשארם א-שייח'.
פיקוד דרום החרים את המשאית עם הנהג שנשאר ועסק בהעברת גופות חיילים ישראלים שנפלו.
מוצב המזח בפתח התעלה בצפון מפרץ סואץ נשאר בידי צה"ל כאשר הוא מוקף על ידי כוחות מצריים.
במקום היו 42 איש מחציתם פצועים וחלקם הרוגים.
המטכ"ל פנה לחיל הים לבצע חילוץ על ידי שייטת 13. אך אלה היו עסוקים במבצעי מגבית והמשימה הועברה לדב בר עם יחידה 707. אנשי יחידה 707 הגיעו לבסיס כאשר אנשי יחידה 838 נעדרו ממנו.
יחידת חיל הים במקום פונתה יומיים קודם בהוראת פיקוד דרום שחשש שתיפול בידי המצרים.
עמי אילון, שהגיע לראס סודר עם זוג דבורים, הבטיח לעקוב ולסייע בהכוונה במידת האפשר.
בשלב מוקדם של התנועה התגלו סירות הגומי על ידי המצרים והופגזו בצורה מדויקת על ידי תותחי חוף מכווני מכ"ם.
דב בר החליט לחזור ומשימת החילוץ לא צלחה.
בסיס קדמי לכיבוש נמל עדביה
כעבור עשרה ימים חזרו פלג ואנשיו לראס סודר ומצאו הרס מוחלט שביצעו הצנחנים.
הם החזירו לשימוש את המכ"ם והקשר.
אח"י בת ים הגיעה ועגנה בקרבת הבסיס כשלצידה נקשרו הדבורים וקיבלו אספקה.
כאשר התברר שכוח שריון כבש את עדביה עברה מפקדת הזירה להתמקם בראס סודר.
פלגת הדבורים הגיעו בפיקוד עמי אילון שנעשה מפקד הגזרה הצפונית ופלג המשיך כמפקד המוצב.
הנחתות שייטו לעדביה והעבירו שבויים מצריים למשמורת היחידה עד שנלקחו על ידי משטרה צבאית.
בין השבויים היו חמישה קצינים בכירים מצרים שהתלוננו על כך שהכיבוש נעשה אחרי הפסקת האש.
ביניהם היה מפקד הבסיס הימי שהיה גאה בכך שהכיבוש נעשה על ידי השריון.
בתקופה המידית אחרי הפסקת האש עסק חיל הים בשמירת המצור על הארמייה השלישית.
המשימה הוטלה על עמי אילון ששימש כמפקד גזרת צפון מפרץ סואץ.
מסוקים מצריים שנצפו על ידי חיל הים הופלו על ידי מטוסי קרב של חיל האוויר.
דבורים מנעו מעבר כלי שיט מהצד המצרי אל החוף המזרחי.
בתקופה מה-5 עד 13 בנובמבר יצא כח משייטת 13 עם סירות גומי נגררות על ידי דבורים, מדי לילה מראס סודר למארבים בצפון המפרץ.
בהמשך נעשו שני מארבים על ידי סנוניות.
בנובמבר 1975, בעקבות הסכם הביניים בין ישראל למצרים 1975, נסוגה ישראל מהאזור והוא עבר חזרה לשליטת מצרים.
מפקד הבסיס מייק אלדר שצבע וסידר את הבסיס נאלץ לחרבו ולנטוש אותו.
מלחמת יום הכיפורים זירת ים סוף חיל הים זירת ים סוף, אג"מ, 1973, ע' ב-12.
דב רוזנטל ברטרם אלבום כלי שיט חיל הים, הוצאה לאור חיל הים 1992, עמ' 105–106.
אופיר שוהם ואחרים, סיפורי המדהימים מרס סודר, אח"י פלברה אגדות שקרו באמת, הוצאת בית החובל 2020, עמ' 274.
יחידה 684 (בקוריאנית: 684부대) הייתה יחידה צבאית בחיל האוויר של הרפובליקה של קוריאה.
היחידה הוקמה בהוראת נשיא דרום קוריאה פארק צ'ונג הי (PARK CHUNG HEE ) במטרה לבצע חיסול ממוקד במנהיג הרפובליקה הדמוקרטית העממית של קוריאה הצפונית - קים איל-סונג.
היחידה הוקמה באפריל 1968 ופורקה בסוף אוגוסט 1971.
בשנת 1968, על רקע המתיחות הגוברת בין צפון לדרום קוריאה על מעורבותן במלחמת וייטנאם, חדרו חברי יחידה 124, השייכת לכוחות המיוחדים של צפון קוריאה, אל דרום קוריאה כדי לבצע חיסול ממוקד בפארק צ'ונג-הי נשיא קוריאה הדרומית.
31 חברי היחידה חצו רגלית את האזור המפורז הקוריאני המפריד בין צפון לדרום קוריאה, על מנת להגיע לסיאול.
מנהיג צפון קוריאה, שהקים את היחידה, קיווה שההתנקשות בפארק צ'ונג-הי תוביל להפיכה קומוניסטית בדרום קוריאה.
לאחר שהיחידה נתגלתה בדרכה על ידי 4 חיילים ושוטרים, דיווחו הללו על כך לרשויות הביטחון.
כתוצאה מכך, החלו חיפושים אחריהם.
לבסוף חברי היחידה התגלו ליד הבית הכחול, מעונו של הנשיא, וקרב יריות נפתח בין כוחות היחידה לכוחות הביטחון הדרום קוריאנים.
לאחר 9 ימים של מרדפים אחרי 31 חברי היחידה, רובם נתפסו.
בתקרית נהרגו 26 חיילים ואזרחים דרום קוריאנים, 66 נפצעו ושלושה חיילים אמריקאים נהרגו.
לאחר כישלון הפשיטה על הבית הכחול, פארק צ'ונג-הי החליט להקים יחידה צבאית שתכלול 31 לוחמים (בדומה ליחידה 124 הצפון קוריאנית) אשר מטרתה תהיה להתנקש בקים איל-סונג.
שמה של היחידה, יחידה 684, נגזר מתאריך הקמתה: אפריל 1968. הלוחמים נבחרו מקרב פושעים לשעבר ופרחחים מהרחוב, בהבטחה כי לאחר ביצוע המשימה יזכו למחילה.
לאחר מכן הועברו הלוחמים לאי סילמידו, אי לא מיושב הנמצא סמוך לעיר אינצ'ון בדרום קוריאה.
האימונים היו ברוטאליים וחסרי רחמים, כאשר נאסר הן על הלוחמים והן על מאמניהם ליצור קשר עם העולם החיצון.
במהלך האימונים 7 לוחמים נהרגו: על פי משרד ההגנה הלאומית הקוריאני שני לוחמים הוצאו להורג על ניסיון עריקה; לוחם אחד הוצא להורג כי איים על מאמנו, ושלושה נוספים הוצאו להורג או נהרגו לאחר תקרית בה הם ברחו מהאי ואנסו אישה מקומית.
באוקטובר 1968 נקבע יום ה-ע ליציאה לביצוע המשימה.
התכנון היה לצאת בספינות גומי לצפון קוריאה.
תוך כדי ההכנות הגיעה ההוראה מהבית הכחול לבטל את המשימה.
אין מידע על סיבות הביטול, אך ההערכה היא כי נשיא דרום קוריאה חשש מלהבעיר את האזור ולפגוע בדטאנט שבין ארצות הברית וברית המועצות.
עם ביטול המשימה המשיכה היחידה להתקיים, אך תנאי ההעסקה של לוחמיה ומאמניה הופרו.
על פי דו"ח שיצא בשנת 2006 נמצא כי שלושה חודשים לאחר שהוצבו בסילימידו, המפקדים הפסיקו לחלק משכורות למאמני היחידה וניתן להם אוכל ברמה נמוכה.
מאמן לשעבר של היחידה העיד כי בשנתיים הראשונות להקמת היחידה מאמניה היו מפקדי אימונים, אך עם הזמן אלו השתחררו משירותם הצבאי והממשלה לא הפנתה משאבים להחליפם באנשים מקצועיים וחיילים זוטרים נשלחו להחליפם.
בעקבות שיפור ביחסים בין צפון לדרום קוריאה, המשימה להתנקש בקים איל-סונג נזנחה, אך חברי יחידה 681 הונחו להישאר באי סילמידו בבידוד ללא יכולת לתקשר עם העולם.
על רקע זה, ב-23 באוגוסט 1971, התארגן מרד של לוחמי היחידה ואלה פנו נגד מאמניהם.
הם רצחו 18 מתוך 24 המאמנים שהיו על האי, החרימו ספינה וברחו ממנו.
עם הגעתם לחוף השתלטו על אוטובוס על מנת להגיע לסיאול.
הם נתקלו בכוחות ביטחון ומשטרה ואלו נלחמו בהם.
מספר לוחמים התאבדו בזריקת רימון, נוספים נהרגו בפיצוץ האוטובוס, וארבעה שניצלו את הפיצוץ נאסרו, הובאו למשפט צבאי והוצאו להורג במרץ 1972.
הממשל הדרום קוריאני הטיל חיסיון על פרטי יחידה 684 והמרד ב-1971, ומסמכים רבים אודותיהם הושמדו.
בשנת 2003 יצא סרט בשם "סילמידו" אשר הפך לשובר קופות, והביא את המקרה לתודעה הציבורית.
בשנת 2006 הוקמה ועדה על מנת שתוציא דו"ח רשמי לבדיקת מאורעות היחידה והמרד..
משפחות הקורבנות ממרד יחידה 684 תבעו את ממשלת דרום קוריאה על שפגעה בהם.
תחילה ממשלת קוריאה סרבה להכיר בבני משפחותיהם כקורבנות משום שלא נכנסו לאדמת אויב, אך לבסוף בית משפט קבע שהמשפחות יפוצו בסכום של 217,000$.
בספטמבר 2018, עדכן שר ההגנה של דרום קוריאה סונג יונג מו על הקמת יחידה מיוחדת, יחידת חיסול, בדומה ליחידה 124 הצפון קוריאנית.
ההודעה נועדה לשמש מסר למנהיג צפון קוריאה על רקע חידוש הניסויים הגרעיניים וניסויי הטילים של צפון קוריאה
יחידה 29155 , או מרכז 161 להכשרת מומחים של המינהל הראשי של המטה הכללי הרוסי הוא יחידת סמך של המודיעין הצבאי הרוסי, האחראית על התנקשויות במדינות זרות ופעילויות אחרות שמטרתן לערער את יציבותן של מדינות אירופה.
על פי הערכות שונות, היחידה פעלה בסתר לפחות מאז 2008, אם כי קיומה התפרסם רק בשנת 2019.
יחידה 29155 נקשרה לניסיונות ההתנקשות בסוחר הנשק הבולגרי אמיליאן גרבב באפריל 2015 וקצין המודיעין הצבאי בדימוס, סרגיי סקריפאל במרץ 2018, שניהם היו תחת פיקוחו של אותו סוכן.
בנוסף, יש שמייחסים ליחידה מעורבות גם בתנועה הבדלנית בקטלוניה.
על פי נתוני בן מקנטייר מעיתון "הטיימס" בדצמבר 2019, היחידה ככל הנראה הייתה אחראית לקמפיין ערעור היציבות במולדובה ולניסיון ההפיכה הכושל במונטנגרו בשנת 2016, כולל ניסיון להתנקש בחייו של ראש הממשלה וכיבוש בניין הפרלמנט בכוח.
יעילות היחידה תוארה כ"מבולבלת", או שאינה משלימה את משימותיה כנדרש, או משאירה אחריה ראיות רבות.
על היחידה מפקד האלוף אנדריי ולדימירוביץ' אווריאנוב ובסיסה הוא במרכז להכשרה מיוחדת 161 במזרח מוסקבה.
החברים ביחידה כללו כמה לוחמים שלחמו באפגניסטן, צ'צ'ניה ואוקראינה.
בשנים 2009–2013 פיקד עליה דמיטרי פרוניאגין.
"לה מונד" דיווח בדצמבר 2019, תוך ציטוט של אנשי קשר מהמודיעין הצרפתי, כי 15 סוכנים הקשורים ליחידה 29155 ביקרו באזור הוט-סאבוי בהרי האלפים הצרפתיים בין 2014–2018 כולל אלכסנדר פטרוב ורוסלן בושירוב, שלפי החשד אחראים להרעלתו של סקריפאל.
קצין בכיר במודיעין הצבאי הרוסי דניס ויאצ'סלבוביץ' סרגייב (כינוי סרגיי פדוטוב) זוהה על ידי הרשויות הבריטיות כמפקד הצוות שהרעיל את סקריפל.
יחידה 42 היא סדרת טלוויזיה בלגית מסוג פעולה ומותחן, העוסקת ביחידת מבצעים מיוחדת הנאבקת בפשעי מחשב ומוצאת עצמה במאבק אל מול רוצח ופצחן מתוחכם.
הסדרה נכתבה על ידי ז'ולי ברטראן, אני קארלס ושרלוט ז'וליה.
הסדרה שודרה לראשונה בבלגיה ברשת La Une ב-19 בנובמבר 2017 והופצה לשידור בשאר העולם על ידי נטפליקס החל מ-14 ביוני 2019.
זו הסדרה השנייה שהופקה בשיתוף פעולה בין חברת RTBF והקהילה הצרפתית של בלגיה, לאחר הסדרה "The Break".
+עונהפרקיםשידורעונה ראשונה10נובמבר 2017עונה שנייה10אוקטובר 2019
העלילה מגוללת את קורותיה של יחידת משטרתית למאבק בצורות חדשות של פשעי סייבר.
חבריה כוללים את בילי, האקרית בעלת שם הצופן "Th3m1s"; סם, שוטר אלמן; נאסים; בוב ואליס, פתולוגית חירשת.
היחידה הוקמה בגואנגג'ואו בשנת 1939 ובסיסה היה באוניברסיטת סאן ית-סן למדעי הרפואה.
על היחידה פיקד האלוף סאטו שונג'י שהיה רופא בהכשרתו.
ביחידה שירתו בסה"כ 800 אנשי צוות: 100 קצינים (חלקם עם רקע רפואי או מדעי), 200 חוקרים רפואיים ומדענים, ו-500 חיילים ומש"קים.
בשנת 1994 צוות מחקר בינלאומי אישר את קיומה של היחידה וגבה עדויות מחברים ונפגעים לשעבר.
שיגארו מריואמה (Shigeru Maruyama) חייל לשעבר ביחידה, העיד כי אחד הניסויים כלל הרעבה של אסירים למוות, והעיד על כך שקורבנות הניסויים מתו כמעט בכל יום.
מתקן יחידה 516 (ביפנית: 第五 一 六 部隊) היה מתקן אשר ייצר נשק כימי יפני ועסק בכללי בתחום הלוחמה הכימית, המתקן הופעל על ידי קמפייטאי, של העיר צ'יצ'יהאר , אשר כיום שוכנת בצפון מזרח סין.
במקור שם היחידה 516 היה אחת משמות קוד אשר שימשו את הצבא היפני הקיסרי במלחמת העולם השנייה (Tsūshōgō) של היחידה, שם היחידה נקרא באופן רשמי מדור הנשק הכימי של צבא קוואנטונג.
המתקן הוקם באוגוסט 1937 ונסגר עם כניעת האימפריה היפנית ותום מלחמת העולם השנייה.
במקום שירתו כ-516 חיילים אשר ביצעו בדיקות בגז עצבים, גז חרדל וחומצה.
נפגעי הנשק הכימי שהיה בשימוש היפנים במלחמת העולם השנייה היו מנשקים אשר יוצרו במקום, על פי ההערכות בסך הכל נרצחו בסין 700,000 (הערכה יפנית) אנשים, עם זאת קיימת ההערכה שונה והיא בכלל שנרצחו עד 2,000,000 (אומדן סיני) אנשים.
עד 1995 סירבה ממשלת יפן להכיר בכך שהטילה נשק כימי בנהר הנן שבין חיילונגג'יאנג לחולונבייאר, והשאירה אחריה כמויות אדירות של פסולת כימית.
כאשר היפנים כבר ראו את הנולד וניסו להעלים ראיות, בדומה להעלמת מחנות השמדה שהרסה גרמניה הנאצית הרס הצבא את כל המתקנים אשר שוכנו במקום והשמיד את המתקן, קבר את הפגזים שיוצרו במקום או זרק אותם לנהר אשר שכן בסמוך למתקן.
היחידה והמתקן היו תחת פיקוחה של יחידה 731.
אחד מהעקרונות באמנת הנשק הכימי הייתה שממשלת יפן תיקח אחראיות על הפשעי מלחמה שביצעה במקום, להשמיד את כל הנשק הכימי שייצרה המדינה.
מלבד זאת במסגרת האמנה בונה הממשלה היפנית מתקן להשמדה נשק כימי בסין.
יחידה 5252 (זיק, או 52) היא יחידה מיוחדת של חיל התותחנים, המפעילה כלי טיס מאויש מרחוק מסוג הרמס 450 ("זיק") וכלי נוסף מסווג.
היחידה הוקמה בשנת 2000 וממוקמת בבסיס פלמחים של חיל האוויר.
מפקד היחידה בתקופת מבצע עופרת יצוקה, הדי זילברמן, הגדיר את היחידה כ"דוגמה ומופת לחיבור בין "ירוק" ל"כחול".
היחידה פעלה במבצע עלות השחר וכן במבצע מגן וחץ בסיכול חוליות טרור ומשגרי רקטות.
ב-21 ביוני 2023 ביצעה היחידה סיכול ממוקד ליד ג'נין באמצעות כטב"ם זיק וחיסלה 3 מחבלים שביצעו פיגוע ירי והיו בדרכם לפיגוע נוסף.
זהו הסיכול האווירי הראשון ביהודה ושומרון מאז תום האינתיפאדה השנייה.
ב-3 ביולי 2023 יצא צה"ל למבצע "בית וגן" במרחב העיר ג'נין, בעקבות התעצמות הטרור בצפון השומרון.
במהלך המבצע היחידה תקפה תשתיות טרור מהאוויר, ביניהם חמ"לים וכוחות קרקעיים רבים.
היחידה לקחה חלק חשוב במלחמת חרבות ברזל שפרצה ב-7 באוקטובר 2023 בעקבות מתקפת הטרור של חמאס.
היחידה רשמה למעלה מ-500 סיכולים ממוקדים של מחבלים וחוליות טרור, שאומתו באמצעות אמצעי החוזי בכלים שמפעילה היחידה.
במאי 2025 פרסם אתר צה"ל שבין 10% ל-20% מהמחבלים שנהרגו בלחימה - חוסלו על ידי יחידת זיק ירוק.
היחידה מפעילה כטמ"מים מסוג הרמס 450 ("זיק") למשימות התמרון וחיל האוויר.
ליחידה יש יכולת חבירה פיזית לכוחות היבשה, והם לוקחים חלק פעיל ונרחב בתרגילים של זרוע היבשה.
היחידה מספקת לכוחות היבשה תצלומי אוויר עדכניים ביום ובלילה, ציון לייזר עבור מטרות, סימון לכוחות הקרקע, קשר עם כוחות מתמרנים וחיל האוויר ומבצעת תקיפות וסיכולים ממוקדים באמצעות הכטמ"מים התוקפים שהיא מפעילה.
מסלול המיון ליחידה עבר דרך מסלולי המיון ליחידות המיוחדות של חיל התותחנים.
תקופת השירות היא שנתיים ושמונה חודשים.
תחילה, חיילי היחידה עוברים טירונות ברמת רובאי 03 בשבטה.
לבסוף עוברים קורס מפעיל מערכות זיק (ממ"ז), שמכשיר אותם לעבודתם בשירות הסדיר.
הקורס מיועד לדמות את שלבי בסיסי וראשוני בקורס טיס.
קצינים ביחידה מגיעים לאחר בה"ד 1 לבית הספר למפעילי כטמ"ם כצוערים, בו עוברים הכשרה מקיפה בתחום הפעלת כלי הטיס.
בסיום ההכשרה מוענקים כנפי מפעיל ודרגות הקצונה במסדר שנערך בבסיס פלמחים, במעמד מפקד חיל האוויר ומפקד חיל התותחנים.
סמל היחידה כולל תנשמת, עוף דורס חרישי, הצד את טרפו בשעות הלילה – גם בחשיכה מוחלטת.
רקע הסמל מורכב מהצבעים אדום ושחור, המייצגים את השייכות לחיל התותחנים.
מוטו היחידה "בכל מקום, מכל מקום".
יחידה 663 היא יחידה של מספן המודיעין בחיל הים הישראלי, העוסקת במודיעין אותות מתוך סטי"לים וצוללות.
היחידה הוקמה בנובמבר 1968, כחלק מלקחי טיבוע המשחתת אילת.
היא הורכבה מיוצאי יחידה 515 (שמה אז של יחידה 8200).
לוחמי היחידה שולבו בקרבות של הזירה הימית במלחמת יום הכיפורים.
בין השאר השתתפו לוחמי היחידה במבצע הצגת תכלית להריגתו של אבו ג'יהאד, מבצע ענבי זעם ומבצעים רבים נוספים.
לוחמי היחידה עוסקים בעיקר באיסוף מודיעין טקטי בעת מבצע ימי, אך המידע שהם אוספים משרת גם גופי מודיעין אחרים, בהם אגף המודיעין.
לוחמי היחידה עוברים הכשרה כחיילי מודיעין בבה"ד 15 וגם כלוחמי חוד ימיים המשרתים על כלל כלי השיט בזרוע הים.
יחידת ניצן 636 היא יחידה מובחרת בצה"ל, הכפופה פיקודית לאוגדת איו"ש ופיקוד המרכז ולמערך האיסוף הקרבי.
היחידה פועלת בשגרה ביהודה ושומרון ובבקעת הירדן.
מפקד היחידה הוא קצין בדרגת סגן-אלוף.
היחידה עוסקת בסיכול טרור, איסוף מודיעין קרבי בשטחי אויב, מארבי תצפית וסיכול ייחודיים, אבטחת כוחות צה"ל בשטחי אויב ויירוט מפגעים תוך שימוש באמצעים טכנולוגיים מתקדמים.
היחידה הוקמה בשנת 1993 כיחמ"מ בגזרת רצועת הביטחון, ולאחר מבצע חומת מגן בו השתתפה הוחלט על הצורך ביחידה כדוגמתה בגזרת יהודה ושומרון והיא הועברה לפיקוד המרכז.
בעקבות הישגי היחידה בסיכול טרור, מספר המשרתים הגבוה והגדלת כמות משימותיה, הוגדלה היחידה והוסבה מגדוד ליחידה צבאית, בעלת היקף גבוה במיוחד של משרתים ותחומי עיסוק, ומבנה וארגון של יחידה מיוחדת.
היחידה מוגדרת כיחידת חוד של יחידות האיסוף הרב-ממדיות בגבולות, והיא היחידה הגדולה בצה"ל עליה מפקד סגן-אלוף.
ליחידה עיטור אות הערכה מבצעי מטעם הרמטכ"ל משנת 2020 ועיטור צל"ש אלוף פיקוד המרכז משנת 2023. במלחמת חרבות ברזל פועלת היחידה בזירות נוספות, כרצועת עזה ודרום לבנון, ולא רק בפיקוד המרכז.
היחידה הוקמה בשנת 1993 על ידי אל"ם יוסי גרינפלד כיחידת מודיעין מטרות (יחמ"מ) בגזרת לבנון, תחת אוגדה 36. הקמת היחידה התבצעה כתוצאה מלקחי מלחמת יום הכיפורים והצורך לזהות כוחות אויב מבעוד מועד.
היחידה הייתה אמונה על ביצוע תצפיות ארוכות טווח ברצועת הביטחון, זיהוי כוחות אויב והכוונת אש יבשתית, ארטילרית או אווירית עליהם.
בתחילה ליחידה לא היה שם ומספר, וניתן לה שמה של אשתו של גרינפלד, ניצן, ושלוש הספרות האחרונות של המספר האישי שלו – 636.
הפעילות המבצעית של היחידה בדרום לבנון התבצעה ממוצבי רצועת הביטחון: דלעת, סוג'וד, ריחן, הבופור ואחרים.
עמדות התצפית במוצבים אלו הוקמו תחת אש אויב ונדרשו למיגון מיוחד.
מטרת היחידה הייתה יירוט של חוליות ארגון הטרור חזבאללה על ידי זיהויין מבעוד מועד.
הוכחת היכולת המבצעית גרמה לעליה במספר המתגייסים ליחידה (משתי מחלקות לסדר גודל של פלוגה בכל מחזור גיוס).
בשנותיה הראשונות היחידה הייתה מורכבת מארבע פלוגות: פלוגת מפקדה, פלוגת הכשרה ושתי פלוגות מבצעיות.
הפלוגות המבצעיות התחלקו לפלוגה אחת בגזרת לבנון ופלוגה נוספת שמבצעת אימון ואחראית על גזרת רמת הגולן.
היחידה שכנה במחנה ארעי בבסיס צאלים, עד למעברה למחנה ירדן שבסמוך לקצרין.
בשנת 1995 נכנס לתפקיד מפקד היחידה סא"ל יואל רונן, שבעברו הקים את פלס"ר 500. היחידה פעלה, כאמור, בשיתוף פעולה עם כוחות חיל האוויר, מרגמות וארטילריה לטובת יירוט של חוליות חזבאללה.
תחת פיקודו של מפקד אוגדה 36 שי אביטל היחידה התמקדה ביכולות שיבדלו אותה מיחידות תצפית אחרות וישלימו את מעגל הסיכול – על ידי הפעלת אש:
היחידה פעלה במשך ארבע שנים כיחידה חשאית.
באסון המסוקים בשנת 1997 נפלו שלושה לוחמי מודיעין קרבי, ו מיחידת ניצן ו מיחמ"מ 869, מה שהביא בהמשך לחשיפת היחידה לציבור.
בשנים 1997–1999 היחידה התייצבה על תקינה של 10 צוותים לוחמים ועוד שני צוותים בהכשרה, כאשר בכל צוות ישנם לוחמים ותיקים יחד עם חדשים, כדי לייצר למידה של האחרונים מהלוחמים המנוסים יותר.
בשנים אלה צברו צוותי היחידה ניסיון בעבודה במבצעים בעומק השטח ברצועת הביטחון, יחד עם יחידת אגוז ויחידות אחרות.
בחירום היו תחת פיקוד היחידה 29 צוותים – צוותי היחידה, ובנוסף צוותים מיחידת שלדג, תצ"מ 5707, יחמ"מ 869, צוותים מחטיבת גולני ועוד.
היחידה עבדה בצמידות לאלוף פיקוד הצפון, עמירם לוין ולידיעות שצוינו כחיוניות.
מפקד היחידה, שי קולר, אמר על לוין שהוא .
בשנת 1999 קיבלה היחידה תעודת הערכה וציון לשבח ממפקד פיקוד הצפון גבי אשכנזי, כיחידה מצטיינת פיקודית באותה השנה.
כבר בשנותיה הראשונות פעלה היחידה במקביל לגזרת לבנון בגזרת יהודה ושומרון, ואף פעלה לפרקים בגזרת רצועת עזה.
בסוף שנות ה-90 של המאה ה-20 היו ביחידה פלוגות א' ו-ב', שנותרו מוצבת בגזרת לבנון והר דב.
בתקופה זו הגיוס ליחידה נעשה ברובו בשיטה שבה המעוניין להגיע ליחידה מצהיר על כך בבקו"ם, בשיטת חבר מביא חבר, ואין דרך מסודרת להתמיין ולהגיע ליחידה.
בחודש אפריל 2000 ביצעה היחידה מארב מוצלח ליירוט חוליית מחבלים במרחב כאוכבא שבו חוסל מפקד יחידת החבלה של חזבאללה בגזרה המזרחית בדרום לבנון, שלו יוחס הפיגוע שהביא לנפילתו של מפקד יק"ל ארז גרשטיין.
בחודש מאי של אותה שנה התבצעה הנסיגה מלבנון, כאשר פלוגה ב' יוצאת מהמרחב עם אובדן ציוד מינימלי עקב תכנון מקדים ועבודה יסודית למניעת תקלות במהלך הנסיגה.
לאחר הנסיגה לקווי שביתת הנשק של 1948 צומצמו מרחבי האחריות של הגדוד מפריסה מרמת הגולן ועד ראש הנקרה לכזו ממוקדת יותר, הפרוסה בין מטולה להר החרמון.
בשנת 1999 סופחה פלוגה מיחידה 869, פלוגת זיקית, ליחידת דובדבן כפלגה ירוקה, שבאחריותה תצפיות ומודיעין.
ציוות זה התבצע עקב מומחיות הפלוגה באיסוף מודיעין ופעילות חשאית בתחומי יהודה ושומרון, ונשאר עד שנת 2003, כאשר הפלוגה ממשיכה להיות מוזנת בכוח אדם מבית הספר לאיסוף קרבי.
הפלוגה נקראה בשם זה, לציון יכולות ההסוואה וההיטמעות המתקדמות שלה.
לוחם מהפלגה הירוקה, אלקנה גובי, עוטר בצל"ש אלוף פיקוד הדרום דורון אלמוג על תפקודו בקרב מול מחבלים ברצועת עזה שבו נפל בדרכו לביתו.
בשנת 2003 פלוגה זו צוותה ליחידה 636, כאשר מורשתה מתקופתה ביהודה ושומרון עימה.
על תקופת פיקודו על היחידה בין השנים 1999–2001 כתב אל"ם רז שגיא את ספרו "להיות מג"ד", שזכה בפרס מולדובן לספרות ביטחונית בשנת 2013 (מטעם אוניברסיטת אריאל בשומרון).
בשנת 2001, תחת פיקודו של יובל ג'רבי, הוקמו ביחידה "צוותים מובילים", שייעודם היה לבצע פעילויות מורכבות ומאתגרות.
הצוותים הוקמו מתוך אלה הקיימים, ויועדו לשיתוף פעולה עם מגוון כוחות כדי לבצע כל שיידרש מהם.
בשנת 2002, בתחילה בצורה ספורדית ומחודש מרץ בצורה סדורה ומשמעותית יותר, לקחה היחידה חלק בלחימה במרחב יהודה ושומרון כחלק ממבצע חומת מגן.
לוחמי היחידה תפקדו ככוח תצפית במהלך הלחימה בשטח הבנוי בסיוע לכוחות השונים שפעלו ברחבי יהודה ושומרון, בעיקר בגזרת ג'נין, שכם וטול כרם ובעבודה בשיתוף פעולה עם כוחות אוגדה 36 ובראשן יחידות חטיבת גולני.
במהלך המבצע נקרא מפקד היחידה, יובל ג'רבי, להחליף את אופק בוכריס כמפקד גדוד 51, לאחר שזה האחרון נפצע קשה בקרב לכיבוש הקסבה של שכם.
את הפיקוד על היחידה קיבל טל בראון שיועד להחליף את ג'רבי ולמד באותה תקופה במכללה הבין זרועית לפיקוד ומטה.
כתוצאה מלקחי המבצע הוחלט להעביר את היחידה תחת פיקוד המרכז ולא תחת פיקוד הצפון כפי שהיה עד אותה עת.
2003–2010: מעבר לפיקוד המרכז והתעצמות
בשנת 2002 הוחל בהקמת מכשול ההפרדה במרחב התפר ביהודה ושומרון, ועלה צורך מוגבר במתן מענה למרחב זה.
לקראת סוף השנה, בדחיפת סגן הרמטכ"ל גבי אשכנזי, הוחלט על העברת יחידה 636 לפיקוד המרכז.
זאת כלקח ממבצע חומת מגן שהורה על הצורך בכוח איסוף זמין לגזרה, שיתן מענה לאתגרים במצב החדש.
במהלך המעבר ניתנה יד חופשית למפקדי היחידה לבחור את הבסיס אליו יעברו, ואף שם, מספר וסמל חדשים – אך הוחלט להישאר עם הסמלים ההיסטוריים ולעבור למחנה עופר הסמוך לגבעת זאב.
החלטה זו התקבלה עקב מרכזיות המיקום בגזרה והקרבה למחנה הפיקוד בנווה יעקב ולמחנה האוגדה בבית אל.
בחודש ינואר 2003 פלוגה ב' ופלוגת המפקדה ביצעו את המעבר למחנה עופר, כאשר פלוגה א' נשארת בגזרת הר דב, ובעתיד עוברת ליחידה 869.
המעבר טמן בחובו שינוי מבצעי נדרש – לא עוד תצפיות ארוכות טווח מנגד, אלא "יחמ"מ בלב האוכלוסיות".
תוך זמן קצר צוותי הלוחמים היו צריכים להסתגל לפעילות מסוג חדש ואף הגיעו להצלחות מבצעיות.
בתקופה קצרה נוספו ליחידה פלוגות נוספות והתבצעו שינויים ארגוניים: פלוגה ב' הוצבה כפלוגה רגלית במרחב חטיבת שומרון, ופלוגה ג' (לשעבר הפלגה הירוקה ביחידה 217 ולאחר מכן הפלוגה הייעודית) הוגדרה כפלוגה בעלת משימות איכות חוצות פיקוד.
מיחידת מורן עברה ליחידה פלוגה נוספת שעברה להיקרא פלוגה ה' והוצבה במרחב חטמ"ר יהודה.
בנוסף הוקמה פלוגה ו' שבאחריותה היה מרחב חטיבת בנימין.
הפלוגות ייצרו שיתופי פעולה עם יחידות הסיכול במרחב, כימ"ס ויחידות נוספות, ועם כוחות הביטחון השוטף במרחב, לביצוע מבצעים מיוחדים ופעילויות נוספות.
בנוסף לשינוי המבצעי שנדרש מצוותי הלוחמים הוחלט על הקמת מערך תצפיתניות, תחילה במרחב התפר ולאחר מכן גם בעומק.
פלוגה א' הוקמה כפלוגה למרחב התפר בבסיס צופים, כפלוגה שכללה תצפיתניות ולוחמים רכובים, כאשר לא הוקמו עדיין חמ"לי תצפיות מסודרים, וחלק מהתצפיתניות ישבו מתחת למגדל שעליו הוצב אמצעי התצפית וצפו בו מהשטח.
פלוגה ד' הוקמה על בסיס לוחמים רכובים (המתניידים על גבי רכבי תצפית כגון רקון) ותצפיתניות שהובאו מגדוד הקשתות המטכ"לי (לימים גדוד 414 במרחב אוגדת עזה) וקיבלה אחריות על מרחב חטמ"ר הבקעה.
הקמת מערך תצפיתניות ביחידה יצר השלמה ליכולות האיסוף הניידות שהתפתחו ביחידה, בדמות שפה מודיעינית משותפת למושגים כמו "גילוי", "זיהוי", "צי"ח" ו"ידיעה".
בשנת 2004 עבר הגדוד מאחריות פיקוד המרכז לאחריות אוגדת איו"ש, וכן הוגדרה לכל פלוגה חטיבה מרחבית ספציפית שהפלוגה תחתיה.
כך הצוותים הרגליים כונסו לפלוגה הייעודית, פלוגה ג', שגדלה ותפסה אחריות על כלל הגזרה בהקשר משימות איסוף חשאיות וייחודיות, בשיתוף קציני המודיעין באוגדה ובחטיבות, השב"כ ויחידות הסיכול השונות.
שאר הפלוגות הורכבו מתצפיתניות, שעמדותיהן אוחדו והוכנסו לתוך חמ"לים, והושם דגש על פיתוח פיקוד מקרב שורותיהן – עד דרג המ"פ.
במלחמת לבנון השנייה פעלו צוותי לוחמים מהפלוגה הייעודית של היחידה בעומק השטח, יחד עם חטיבת הצנחנים ויחידות אחרות.
בשנת 2006 הוקמה פלוגת איסוף במרחב חטיבת עציון.
בשנים 2006–2008 הוקמה פלוגת האחזקה, שתחתיה רוכזו הסמכויות לטיפול באמצעים הרבים שהיו בשימוש הגדוד וברכיבי התקשוב, כאשר היא תחת סמכות מקצועית של חיל הטכנולוגיה והאחזקה וחיל התקשוב.
לקראת סוף העשור הראשון של המאה ה-21 לקחו צוותי היחידה חלק במבצעים רבים לאיתור ותפיסת מבוקשים.
במבצעים שולבו מארבי תצפית ממושכים, עבודה בשיתוף פלוגות האיסוף הגזרתיות ואמצעים טכנולוגיים חדשניים כגון בלוני תצפית ואמצעים מסווגים נוספים.
חלק נרחב מהעבודה המבצעית התרחב מעבר לתחום האיסוף והתפתחה שיטה של מתן מענה לבעיה מבצעית בעזרת שימוש ביכולותיה הייחודיות של היחידה.
2010–2014: הקמת פלוגת נץ ומיסוד שיתופי פעולה
בשנים 2011–2012 הוקמה הפלוגה הרכובה, על בסיס לוחמים שעד אז הוצבו תחת הפלוגות הגזרתיות.
הלוחמים בפלוגה הרכובה קובצו למחנה עופר במקום המשך פעילות במחנות החטיבות השונות, כדי לרכז את הפיקוד והטמעת המקצוע תחת קורת גג אחת.
הגדרת הצוותים הפכה לזהה לזו של הפלוגה הייעודית – עתודה איסופית למרחבים השונים על פי הצורך, כאשר הסמכות המקצועית ביחידה משפיעה על בחירת משימותיה למרחבים הרלוונטיים ביותר ולא כבולה לגזרה מסוימת.
בנוסף התבצעה ביחידה הקמה של פלוגת אימונים שתהיה אחראית על כשירות הלוחמים והתצפיתניות, ובנוסף העלאה של כמות התצפיתניות למענה על כלל האתגרים בתחום האיסוף הנייח.
יחד עם שב"כ ואגף חקירות ומודיעין של מג"ב איו"ש פותחו ביחידה טכניקות להפללה של מחוללי הפרות סדר במרחב איו"ש, כאשר לוחמי היחידה מתמחים בזיהוי פנים של מפרי הסדר ומביאים למעצרם לאחר מכן, על ידי כוחות מהיחידה וכוחות אחרים.
תחת מפקדי האוגדה חגי מרדכי ותמיר ידעי התחזק הקשר בין היחידה לאוגדה, וצוותים מהפלוגה הייעודית עברו באופן קבוע תחת ימ"ס איו"ש ויחידה 217 לביצוע משימות מיוחדות וחשאיות במרחב האוגדה.
במהלך שנים אלו בוצעה העברה של שידור התצפית בעמדות מרוחקות ומבודדות אל חמ"לי האיסוף הגזרתיים המרכזיים.
אחרי עבודת מטה הוחלט על הוספת סגן מפקד יחידה נוסף ליחידה, שיאפשר חלוקה של הקשב הפיקודי בין התצפיתניות ללוחמים.
בשנת 2014 השתתפה היחידה במבצע שובו אחים למציאת שלושת הנערים החטופים במרחב חטיבת עציון וחטיבת יהודה והתמודדה עם גל הפרות הסדר שהגיע לאחר מכן.
היחידה נערכה לכניסה לרצועת עזה במהלך מבצעי עמוד ענן וצוק איתן עם חטיבת כפיר ויחידות נוספות, אך לבסוף לא השתתפה בפועל בכניסה הקרקעית לרצועה, כדי לתת מענה למציאות המבצעית בגזרת יהודה ושומרון.
2014–2020: אירועי "גודל השעה" ופיתוח שיטות לחימה חדשות
בשנים 2015–2016 התפתח גל טרור פלסטיני שקיבל את השם הצבאי "אירועי גודל השעה".
גל הטרור כלל מקרים רבים של פיגועי טרור שהתבצעו על ידי זאבים בודדים, בכוחות עצמם וללא תשתית או השתייכות לארגון טרור.
יחידת ניצן התמודדה עם מציאות זו בעזרת פיתוח שיטות לחימה חדשות, והתבססות על תפיסה שדוגלת בהתמדה, חשאיות ועצמאות, תוך שהיחידה מבצעת את סגירת המעגל על המחבלים בתחום היירוט (אם בתפיסת המפגעים או פגיעה בהם) ולא רק בתחום הזיהוי וההפללה.
מפקד היחידה אז, אל"ם ניר ישעיה, אמר כך:
שיטות הלחימה החדשות התבטאו בשימוש והטמעה במגוון אמצעים חדשים בתחומי איסוף המודיעין, ההסוואה והיירוט, ובשילוב בין האמצעים והכוחות השונים ביחידה לטובת מתן פתרון לבעיה מבצעית.
היחידה פיתחה יכולות שונות במשך השנים, ששילוב שלהן יחד יצר יכולת לסגור מעגל על מפגע מתחילה ועד סוף: משלב איסוף המודיעין המקדים, אפיון השגרה, איסוף ייעודי בעזרת אמצעים מתקדמים, הפללה ולאחר מכן סגירת מעגל בצורת יירוט על ידי מארב ירי, מארב תפיסה או מעצר.
היחידה צברה הצלחות מבצעיות במארבים ארוכי טווח מסוגים שונים, על מניחי מטענים, זורקי אבנים ובקבוקי תבערה ומובילי טרור עממי בהפרות סדר.
בשנת 2016 הוגדרה הפלוגה הרכובה מחדש כ"פלוגת נץ", כאשר היא מבצעת מארבים רבים ומבצעת משימות הדורשות כשירות ללוחמה רגלית, על אף שעד שנת 2019 יכלו להגיע לפלוגה זו גם לוחמים בעלי פרופיל רפואי של 72 בלבד.
ביחידה פותחה בשנים אלו גם טכניקה של צק"מ איסוף, במטרה לתת מענה לאירועים מתפרצים או ריכוזי מאמץ, שהתבטאה באירועים כגון הפיגוע בצומת אריאל, ומטרתה להעביר את תשומת הלב ואת הכוחות למרחב שזקוק לכך.
בעתיד יושמה טכניקה זו באירועים כגון רצח בני משפחת סולומון בחלמיש, רצח דביר שורק, פיגוע הדריסה במתחם התחנה, בריחת האסירים הביטחוניים והפיגוע באלעד.
היחידה הייתה מהראשונות בצה"ל להשתמש ברחפנים למטרות איסוף מודיעין ומטרות נוספות, החל משנת 2016. בשנת 2017 זכתה היחידה בפרס הרמטכ"ל ליחידות מצטיינות.
בשנת 2018 הוקמה על ידי מפקד היחידה איילון פרץ הפלוגה הייעודית במילואים, שתפקידה לתמוך את מאמצי היחידה בעת אירועים אופרטיביים ולהוות עתודת מילואים איסופית זמינה ומיומנת.
הפלוגה הוקמה מתוך הפלוגות וצוותי הלוחמים ביחידה ומהווה כוח מילואים ייחודי שמתמחה בעבודת איסוף במרחב יהודה ושומרון.
בנוסף עובה מערך המילואים לתצפיתניות, והיחידה כללה באותה עת כ-2,000 חיילים בסדיר ובמילואים.
בוצעו שיפורים טכנולוגיים באחיזת השטח בחמ"לי האיסוף ונוצר מסד לחיבור חזק יותר לגורמי המודיעין.
כהשלמה ליכולות סגירת המעגל של היחידה, הועלתה כשירות היירוט והוקמו צוותי יירוט ייעודיים שמטרתם לבצע את סגירת המעגל, אם בירי או בתפיסת המפגע.
בנוסף הוכנסו ליחידה צלפים כחלק אורגני מהצוותים, והצוותים הייעודיים יצרו כשירות של ירי אקדחים, נהיגה מבצעית חשוכה – ללא אורות וכשירויות חשאיות נוספות.
בוצע רישות של כביש 443 במצלמות במטרה להתמודד עם טרור האבנים במרחב זה, שהביא לירידה משמעותית של אירועי טרור במרחב.
בשנת 2019 החליט מפקד היחידה רועי יתח על הקמת פלוגת לוחמים שלישית, פלוגת חנית, ועל העלאת הסף הרפואי של הלוחמים בפלוגת נץ לפרופיל קרבי של 82. פלוגת חנית הוקמה על בסיס צוות מפלוגת נץ וצוותי לוחמים חדשים שעלו מההכשרה בבהל"ג, כאשר פלוגת זיקית מקטינה את מספר הצוותים שלה.
בשנה הראשונה להקמתה זכתה הפלוגה בהצטיינות ממפקד אוגדת איו"ש כפלוגה מצטיינת אוגדתית.
כתוצאה מפעולות אלה הועלתה היכולת לבצע משימות בבקרה של פיקוד בכיר יותר ברמת הפלוגה, כאשר המבנה הארגוני מאפשר יותר תשומת לב פיקודית לכל פעילות מבצעית.
בשנים הבאות בוצעו תהליכים של הידוק שיתוף הפעולה עם גופי הביטחון בגזרת יהודה ושומרון כשב"כ, מג"ב איו"ש ומחוז ש"י של משטרת ישראל.
לאחר רצח ארי פולד בוצע שינוי בתפיסת המרחב באזורים צפופים המהווים מוקד לפיגועים, כצומת גוש עציון, צומת אריאל, צומת תפוח ועוד, והוחלט על הצבת מספר רב של אמצעים בשילוב אנליזות וידאו ויכולות עיבוד תמונה, כדי לייצר סיכול טרור מיטבי במרחבים אלה.
הפרויקט במרחבים אלה נקרא "בקא"סית מסכלת".
בנוסף הוכנסו שינויים שאיפשרו למפקדת בחמ"ל התצפיות לבצע ירי של אמצעים לפיזור הפגנות בשטח דרך פקודה מהחמ"ל (גרסת אל-הרג של רואה-יורה).
בנוסף הוגדלה תפוצת הרחפנים בפלוגות הלוחמות לביצוע משימות תצפית ותקיפה.
כלקח מרצח רנה שנרב, נכנס לפעולה פרויקט "בקא"סית רב-ממדית" שכולל צוות רחפנים תחת הפלוגה הגזרתית בחטיבה המרחבית, לטובת אחיזת שטח עילית.
בדחיפת מפקד האוגדה ערן ניב, בפלוגת שומרון הוסב חמ"ל התצפיות לחמ"ל מר"ס המשלב מכ"ם, תצפית וליבת עיבוד מידע המקשרת ביניהם.
בהמשך התרחב פרויקט זה לחטיבות נוספות.
2020–2023: יחידת איסוף וסיכול מיוחדת
בשנת 2020 נעשתה עבודת מטה הכוללת את הגדרתה של היחידה כיחידה צבאית שאינה מוגדרת עוד כגדוד, בהקשר מספר המשרתים, מורכבות ומבנה היחידה (היחידה הגדולה בצה"ל שעליה מפקד סגן-אלוף).
בוצע שינוי גם בסיכת היחידה ובשמותיה הרשמיים במערכות השונות, שנועד לשקף את היותה של היחידה יחידת איסוף וסיכול ייחודית ביהודה ושמורון.
פעילות היחידה הקנתה לה זכייה באות ההערכה המבצעי מטעם הרמטכ"ל לשנת 2020, עקב סיכול מספר רב של פיגועים והשתנות מבצעית.
בשנה זו נכנס גם לפעילות פרויקט "מרחב חכם", שבעזרת בינה מלאכותית וניתוח של היסטוריית הפיגועים בגזרה מסוימת, מסייע לנתח סימנים מחשידים לפעילות טרור ומייצר מניעה מוקדמת.
במבצע שומר החומות פעלה היחידה במספר רב של מוקדי טרור עממי והפרות סדר.
היחידה פגעה במחבלים רבים שביצעו פיגועים על צירי התנועה ומוקדי החיכוך ביהודה ושומרון, והיוותה גורם מכריע במבצעים למציאת המחבל מהפיגוע בצומת תפוח, בבריחת האסירים הביטחוניים ובמבצעים רבים נוספים.
במהלך שנת 2021, בהובלת מפקד היחידה אבידן לוגסי, בוצעה עבודת ארגון שבמסגרתה הפלוגות הלוחמות ביחידה מתמקדות במקצוע ייחודי להן ומייצרות מומחיות בתחום זה.
במבצע שובר גלים סיכלה יחידת ניצן מאות פיגועים ביהודה ושומרון.
בנוסף בוצע שינוי משמעותי באחיזה במרחב התפר בקו הירוק, והתבצע תהליך שבסופו ממספר של עשרות אלפי מסתננים שביצעו שהייה בלתי חוקית בשטח ישראל, כמות המסתננים ירדה למאות בודדות.
בנוסף בוצעו מספר סיכולים משמעותיים של הברחות אמל"ח במרחב גבול ירדן–ישראל.
במסגרת המבצע, בסדרה של מארבים מוצלחים חיסלו כוחות מהיחידה מחבלים חמושים שביצעו פיגועי ירי במרחב מחסום חווארה, כפר קליל, אלון מורה ופסגות.
במבצע בית וגן כוחות מהיחידה בשיתוף פעולה עם חטיבת הקומנדו, חיל האוויר ויחידות נוספות ביצעו פעולות לחשיפה וסיכול של מחבלים ותפיסת אמל"ח.
בעצרת לציון 30 שנים ליחידה, שנערכה באוגוסט 2023, אמר מפקד אוגדת איו"ש תת-אלוף אבי בלוט כי:
בספטמבר 2023 הוענק ליחידה צל"ש אלוף פיקוד המרכז, על .
החל מסוף שנת 2023, במסגרת התמרון הקרקעי ברצועת עזה, פועלים צוותי לוחמים של היחידה, בסדיר ובמילואים, משולבים בכוחות הלוחמים ברצועה.
צוותי היחידה פעלו ראשית כל במרחב עוטף עזה במהלך טבח שבעה באוקטובר, ובהמשך השתלבו בצוותי הקרב המשולבים, החטיבתיים והאוגדתיים במהלך התמרון הקרקעי.
במהלך המלחמה שיתפו צוותי היחידה פעולה עם כוחות רבים מסוגים שונים, בהם האוגדות המתמרנות – 36, 162, 98 ו-252, אוגדת עזה וכוחות מיוחדים.
במסגרת פעילותם זיהו וסיכלו הצוותים מספר רב של מחבלים, וכמו כן סיפקו מודיעין בזמן אמת לטובת מאמץ ההתקפה, שכלל זיהוי של מאות פירי מנהרות, עשרות רבות של תשתיות טרור, הפצצה של משגרי רקטות וטילים רבים ועוד.
להלן מספר פעולות שביצעו לוחמי היחידה במהלך המלחמה אשר הותרו לפרסום:
במרחב בית חאנון בגזרת אוגדה 252 זיהו לוחמי היחידה עמדת תצפית שהקימו מחבלי חמאס.
הלוחמים הכווינו אש מדויקת, חיסלו את המחבלים והביאו לסגירת מעגל מהירה על המחבלים והתצפית.
במרחב זייתון בגזרת אוגדה 36 חיסלו לוחמי היחידה חוליית מחבלים חמושים בטילים נגד טנקים בעת שנערכו לביצוע ירי על כוחות צה"ל.
במרחב ג'באליה בגזרת אוגדה 162 זיהו הלוחמים עמדת שיגור רקטות והכווינו לעברה כלי טיס שהשמיד אמצעי לחימה רבים.
בנוסף הכווינו הלוחמים מטוס קרב לעבר מחסן של ארגון הטרור חמאס והביאו להשמדתו.
במרחב סג'עיה בגזרת חטיבה 828 זיהו הלוחמים חוליית מחבלים חמושה בטיל כתף מסוג RPG, הכווינו אש מדויקת והביאו לחיסול החוליה.
לאחר מספר ימים, במתאר דומה, זיהו הלוחמים חוליית מחבלים שעסקה בשיגורי רקטות מרצועת עזה לישראל, והכווינו כלי טיס של חיל האוויר לסיכולה.
במרחב בית החולים שיפא בגזרת אוגדה 36 וחטיבה 7 חשפו כוחות מהיחידה תשתיות טרור ופירי מנהרות, ותיעדו את השמדת מנהרות הטרור במרחב כחלק מהמאמץ התודעתי וההסברה במלחמה.
במרחב אל-מע'אזי בגזרת חטיבת גולני, בעבודה משותפת עם גורמי מודיעין מסווגים, סגרו כוחות מהיחידה מעגל על חוליית מחבלים שזיהו במרחב, והכווינו לנקודה תקיפה של כלי טיס.
במרחב ח'אן יונס בגזרת אוגדה 98 זיהו הלוחמים באמצעות רחפן מתקדם חוליית מחבלים, שהתכוננה לתקיפת כוחות צה"ל במרחב, והביאו לחיסולה על ידי תקיפה מהאוויר.
במרחב ג'באליה, במהלך פשיטת אוגדה 98 וחטיבה 7 במאי 2024, זיהו לוחמי היחידה חוליות מחבלים חמושות וסגרו עליהן מעגל בסיוע מכלול האש של חטיבה 7.
כוחות מהיחידה ביצעו פעולות מסווגות במסגרת מבצע ארנון.
במרחב תל א-סולטאן בעיר רפיח, במהלך קרב רפיח, בפעילות במסגרת צק"ח 401 וגדוד 932, לוחמי היחידה סיכלו את שדרת הפיקוד של גדוד חמאס המקומי בסדרה של זיהויים ותקיפות.
במהלך המלחמה היחידה הגיעה להישגים משמעותיים בגזרת פיקוד המרכז, שפתח בסדרה של מבצעים לסיכול טרור של תנועת חמאס וארגוני טרור פלסטיניים אחרים, בייחוד כאלה המוכוונים על ידי גורמים מחוץ ליהודה ושומרון.
במהלך המלחמה נעצרו אלפי פעילי טרור, ביניהם עשרות על ידי ובהכוונת הלוחמים והתצפיתניות ביחידה.
בנוסף סוכלו מחבלים רבים ברחבי יהודה והשומרון על ידי לוחמי היחידה, לצד פעילות מודיעינית חשאית.
להלן מספר פעולות שהותרו לפרסום:
לוחמי היחידה פעלו במבצעים ממוקדים במחנות פליטים שונים בג'נין, טול כרם וערים נוספות, ובמבצעים יזומים במרחב חטיבת מנשה, חטיבה 417 וחטיבת אפרים, שבהם סוכלו על ידי הלוחמים ובהכוונתם עשרות מחבלים שהיוו סכנה לכוחות ולאזרחים במרחב.
במספר מקרים זיהו תצפיתניות היחידה במרחב התפר ובמרחב חטיבת שומרון מחבלים נושאי נשק שנעצרו או סוכלו על ידי כוחות שהוקפצו למקום, ומנעו פיגועים.
בסדרה של מארבים מורכבים בקיץ 2024, סיכלו לוחמי היחידה מספר מחבלים חמושים בעת שביצעו פיגועים:
בעיר טולכרם במרחב הסמוך למחלף ניצני עוז, סיכלו לוחמי היחידה שני מחבלים חמושים בעת ביצוע פיגוע ירי.
בסמוך ליישוב בקעות שבבקעת הירדן לוחמי היחידה חיסלו מחבל חמוש בעת שניסה לבצע פיגוע ירי.
בכפר ג'למה בגזרת חטיבת מנשה סיכלו לוחמי היחידה מחבל חמוש בעת ביצוע פיגוע ירי.
באוקטובר 2024, הותר לפרסום כי במסגרת מבצע חיצי הצפון, צוותים מהיחידה פעלו תחת אוגדה 36 כחלק מהתמרון הקרקעי בדרום לבנון.
הצוותים זיהו וסיכלו בעזרת הכוונת אש מדויקת מספר רב של מחבלים, בהם מפקדי שטח ומחבלים חמושים מארגון חזבאללה.
היחידה הסדירה בנויה מ-12 פלוגות: 3 פלוגות לוחמים ייעודיות, 7 פלוגות תצפית גזרתיות, פלוגת סיוע מבצעי ופלוגת אחזקה.
הפלוגות הלוחמות של יחידה 636 הן פלוגת זיקית, פלוגת נץ ופלוגת חנית.
לכל אחת מהפלוגות ייעוד שונה וייחודי בהקשר המבצעי, על מנת ליצור התמחות מקצועית משמעותית בתחום ספציפי.
הפלוגות הייעודיות מורכבות מצוותים קטנים ומומחים, ופעילותן לרוב מורכבת ומסווגת ועוסקת באיסוף מודיעין קרבי וביירוט מחבלים העוסקים בפעולות טרור.
אף על פי שעיקר תפקידם של הלוחמים ביחידות ההגנה הרב-ממדיות של חיל הגנת הגבולות הוא איסוף מודיעין, הפלוגות הלוחמות ביחידה 636 מתמחות גם בסיכול של פעילות חבלנית ותפיסתם של המבצעים, ומבצעות פעילויות שונות וייחודיות בהקשרים אלו.
גזרת האחריות של היחידה תחת פיקוד המרכז מייצרת חיכוך בלתי אמצעי עם האויב, מה שלא קיים בגזרות שבהן האויב שוכן מעבר לגבול וגדר.
בין מוקדי הפעילות: טיפול בהפרות סדר באיו"ש, מעצרים, פעילויות עם יחידות מיוחדות, שיתופי פעולה עם גורמי ביטחון, מיפויי ופריקת מצלמות, התגנבויות לכפרים לצורך איסוף מידע מודיעיני בשטח, תצפיות ותקיפה בעזרת רחפנים מתקדמים, מארבי תצפית ומארבי ירי לסיכול פיגועים ועוד.
צוותים מהפלוגות הייעודיות של יחידת ניצן משמשים ככוח אופרטיבי לצד כוחות שונים מחטיבת עוז ויחידות מסווגות אחרות בתרחישים בעומק שטח האויב, במסגרת שיתופי פעולה אורגניים בתחומי האיסוף והיירוט, בין השאר בתרגילי החטיבה ויחידת דובדבן בקפריסין וביוון.
שיתוף פעולה זה בא לידי ביטוי בשטח במבצע בית וגן ובמבצעים חשאיים נוספים.
במסגרת הפעילות ברצועת עזה ובדרום לבנון במלחמת חרבות ברזל ביצעו הצוותים הלוחמים בסדיר ובמילואים ביחידה שיתופי פעולה עם האוגדות והחטיבות שפעלו ברצועה – בהן אוגדה 162, אוגדה 98, אוגדה 99 ואוגדה 36 שמתוכה צמחה היחידה.
ליחידה 7 פלוגות איסוף גזרתיות שבהן משרתות תצפיתניות ובקריות איסוף יבשתי.
הפלוגות כפופות לחטיבות המרחביות של אוגדת איו"ש ופיקוד מרכז: חטיבות מנשה, אפרים, שומרון, בנימין, יהודה ועציון באוגדת איו"ש וחטיבת הבקעה בפיקוד המרכז.
ליחידה מאות אמצעים הפרושים בשטחי יהודה ושומרון, הבקעה והעמקים ומנוטרים על ידי פלוגות האיסוף הגזרתיות.
תפקיד הפלוגות הוא לייצר תמונת מצב בתחום הוויזינט למִפקדת החטיבה המרחבית, ולייצר שיתוף פעולה עם כוחות החטיבה הפרושים בשטח.
בכל פלוגה גזרתית יש 2 עד 4 מחלקות איסוף, שרובן מתפקדות כחמ"לי תצפיות המהווים כוח איסוף נייח בגזרה קבועה ומחזיקים במומחיות בהכרת השטח והמתרחש בו.
בכל חטיבה ישנה מחלקה של בקריות איסוף רב-ממדיות, המפעילות רחפנים לצורך מתן מודיעין ותצפית.
אלו מפעילות מערכות טכנולוגיות מתקדמות המייצרות אחיזת שטח באמצעות להקת רחפנים, המתבססת על טכנולוגיה של בינה מלאכותית.
על פלוגת האיסוף מפקדת קצינה בוגרת קורס מפקדי פלוגות ביבשה ולעיתים גם קצינים.
חמ"לי האיסוף מופעלים על ידי מערכות "מורשת" ו"מר"ס" מתוצרת אלביט מערכות, כאשר אמצעי האיסוף המשדרים לחמ"ל שוכנים לרוב על מגדלים בנקודות שולטות ומיוצרים על ידי קונטרופ מבית רפאל - מערכות לחימה מתקדמות וחברות נוספות.
במספר חמ"לים, כגון אלו הצופים על העיר חברון, על כיכר אריאל ועל צומת גוש עציון, ישנם מספר רב של אמצעים האוחזים במרחב בסגנון טלוויזיה במעגל סגור.
העמדה שצופה את האמצעים אלה נקראת "בקא"סית מסכלת".
הכשרת הלוחמים ביחידה מתבצעת בבהל"ג יחד עם ארבע יחידות האיסוף האחרות של מערך האיסוף הקרבי בחיל הגנת הגבולות.
בראשית ההכשרה מתבצעת חלוקה למחלקות וריכוז המיועדים ל-636 במחלקות נפרדות בפלוגות ההכשרה.
הגעה ליחידה אפשרית לבעלי פרופיל רפואי 82 ומעלה.
הטירונות אורכת כארבעה חודשים ובמסגרתה מבצעים תוכני קליעה והכשרות על פק"לי נשק (קלע סער, מטול רימונים M-203, מקלע נגב, מאג, M-24 ועוד), כושר קרבי, לוחמת שטח פתוח ובנוי ושדאות.
לאחר מכן הלוחמים עוברים לבסיס עובדה שם מתבצע אימון מתקדם, שבו עוברים תכנים על אמצעי איסוף ואמצעים נוספים, תוכני מודיעין ותודעת אויב ותכני הסוואה צבאית מתקדמת, יחד עם מספר שבועות ניווט ותרגילים מסכמים המדמים פעילות מבצעית בשטח וסיכול פעילויות טרור.
שלב האימון המתקדם אורך גם הוא כארבעה חודשים.
ההכשרה אורכת בסך הכל כשמונה חודשים ומלווה בטירונות יחידה (נקראת גם אימון שלב ב' או אימון לפני תעסוקה) לאחר העלייה לקו המבצעי, האורכת כחודשיים נוספים, ובה עוברים הלוחמים הכשרה נוספת בשטחי האימונים של היחידה.
טירונות היחידה כוללת אימונים נוספים בנושאי הסוואה, לוחמה בשטח בנוי, מקצועות מיוחדים כנהיגה מבצעית, בניית עמדות הסתתרות, שימוש באמצעים ייחודיים ולחימה במתאר איו"ש בבסיס האימונים הפיקודי של פיקוד המרכז ובמתחם האימונים ללוחמה אורבנית שבבסיס צאלים.
בסיום טירונות היחידה מתחלקים הלוחמים למקצועות בפלוגות השונות: נץ, זיקית וחנית, ובהן הם מבצעים הכשרה ייחודית נוספת בהתאם למקצועם.
סיום המסלול הרשמי, לאחר כעשרה חודשים מיום הגיוס, מלווה במסע עלייה ליחידה בהר הסרטבה שבסופו מוענקת ללוחמים סיכת היחידה.
בטירונות הלוחמים מוסמכים כרובאי 05, ובאימון המתקדם הלוחמים מוסמכים כסייר 07 בהתאם למאפייני המסלול הייחודיים (בדומה ללוחמי חיל ההנדסה הקרבית המוגדרים פלס 07).
למעוניינים להתגייס ליחידה ניתן גם להתמיין למסלול ייעודי לקצונה ללוחמי איסוף בחיל הגנת הגבולות, שבמסגרתו מתגייסים ליחידה ומבצעים תפקיד פיקודי לפני יציאה לבה"ד 1 ושירות כמפקד צוות ביחידה 636.
לוחמי היחידה חמושים ברובי סער M4A1 קרבין ו-M16A1, בתצורה רובאית עם כוונת מפרולייט M5 ומפרומור או כוונת MARS, ובתצורת קלע סער עם כוונת טלסקופית מסוג טריג'יקון ACOG, כוונת תרמית מסוג מכבים ומכבית מתוצרת אלביט מערכות, וכוונת מגבר אור כוכבים מסוג ליאור ואקילה.
בנוסף הפלוגות הלוחמות חמושות במקלע נגב ומאג, מטול ומטולון M203 עם כוונת זאבון, רובה צלפים קל רוגר SR-22 ורובה צלפים M24.
היחידה מפעילה רחפנים אזרחיים וצבאיים למטרות תצפית ואיסוף מודיעין, הכוונת אש, אבטחת כוחות, פיזור הפרות סדר וכן למטרות תקיפה.
כיחידת איסוף קרבי מפעילה היחידה אמצעי תצפית מסוגים שונים, ביניהם מת"ן SWIR, עמית איכון, בלון טקטי, מכ"ם טקטי, מצלמות DSLR ו-DSL לצילום ביום ובלילה, מצלמות וידאו, מצלמות גוף טקטיות ועוד.
ברשות היחידה ציוד הסוואה מתקדם וציוד לבניית עמדות הסתתרות.
בנוסף, מפעילה היחידה אמצעים מיוחדים חשאיים ויחודיים.
לוחמי היחידה משתמשים במדים מבצעיים טקטיים חסיני-אש ממותג "קומבטקס" של חברת יונידרס.
היחידה מתניידת על גבי רכבי שטח ורכבים ממוגנים, בהם HMMWV ("האמר"), סופה, דוד, זאב וטיגריס.
תעודת הערכה בשנת 1999 ממפקד פיקוד הצפון ליחידה מצטיינת פיקודית.
תעודת הערכה בשנת 2016 ממפקד אוגדת איו"ש על הישגי היחידה באירועי "גודל השעה".
פרס הרמטכ"ל ליחידות מצטיינות בשנת 2017.
בשנת 2020 על סיכול מספר רב של אירועי טרור.
פיקוד המרכז בשנת 2023 לאור הישגי היחידה במבצע שובר גלים.
ליחידה 11 נופלים, המונצחים באנדרטה ואתר המורשת של היחידה בעיר קיסריה, שאימצה את היחידה מהקמתה.
בתחילת טירונות היחידה (שלב ב') מבצעים הלוחמים מסע אל האנדרטה בחולות על שפת הים התיכון באזור קיסריה.
בסיום המסע מקבלים הלוחמים לראשונה את תג היחידה.